b'\n_START_ARTICLE_\nKarlsborg\n_START_PARAGRAPH_\nKarlsborg er en  svensk by i V\xc3\xa4stra G\xc3\xb6talands l\xc3\xa4n i landskapet V\xc3\xa4sterg\xc3\xb6tland. Den er administrationsby i  Karlsborgs kommune  og havde i 2005 3.574 indbyggere._NEWLINE_Karlsborg ligger ved V\xc3\xa4tterns vestre bred og er kendt for Karlsborgs f\xc3\xa6stning, som blev opf\xc3\xb8rt i \xc3\xa5rene 1819-1909. Byen blev anlagt som f\xc3\xa6stningsby og baserede sin v\xc3\xa6kst p\xc3\xa5 bygningsarbejderne p\xc3\xa5 Karlsborg f\xc3\xa6stning i 1800-tallet. F\xc3\xa6stningen var beregnet til at fungere som Sveriges reservehovedstad i en krigssituation med plads til blandt andet rigsdag, regering, valutareserve og kongehus.'